stanford-oval/wikipedia huggingface dataset:
Hollow Fields
Henkilöt > Opiskelijat

Lucy Snow on sarjan päähenkilö. Hän on 9-vuotias tyttö, joka erehdyksessä kirjoittautuu väärään kouluun. Hän kilpailee Summer Polanskin kanssa.
Claude McGinty on 10-vuotias oppilas. Hän yrittää paeta Hollow Fieldsistä kahden ystävänsä kanssa. Kun Lucy ensimmäinen kerran tapaa Clauden, hän on kylmä Lucylle.
Summer Polanski on älykkäin opiskelija Hollow Fieldsissä. Hän on hyvin kaunis ja koulun suosittu tyttö. Hän halveksii Claudea, koska Claude on älykkäämpi.
Carmen on Summerin paras ystävä, tai ainakin Carmen haluaisi asian olevan niin. Summer käyttää Carmenia likaisten töidensä tekijänä ja työmäärä tuplaantuu, kun Summerin toinen lakeija Francine lähetettiin tuulimyllyyn ensimmäisen osan lopussa.
Simon Belljoy on Lucyn ensimmäinen ystävä. Hän on ensimmäinen henkilö, jonka Lucy näkee otettavan tuulimyllyyn. Simon onnistuu pakenemaan kaksi kuukautta myöhemmin ja kertoo Lucylle jotakin, mutta jää pian sen jälkeen kiinni. Hänellä on valtava viitta ja hän leijuu ympäriinsä.
Henkilöt > Insinöörit

Neiti Eleanor Weaver on koulutuskeskuksen päällikkö, jonka hän on rakentanut enimmäkseen itse. Hän on erittäin kylmä ja julma oppilaita kohtaan. On ilmennyt, että kaikki insinöörit olivat 80 vuotta sitten ihmisiä.
Neiti Emily Notch on koulun kotiapulainen. Hän oli se, joka antoi Lucyn tulla Hollow Fieldsiin. Hän on iloinen ja kiireinen, mutta on melko synkkä ja julma, kun hän kurittaa lapsia.
Neiti Ricketts on nuorin ja kiltein opettaja, josta oppilaat pitävät. Hän on myös koulun terveydenhoitaja ja hänen toimialueensa on sairaalan siipi.
Herra Archibald Croach on yksi opettajista. Hän on tiukka, äkkipikainen ja pelottaa lapsia. Neiti Weaver on työskennellyt hänen isälleen. Hän inhoaa lapsia ja ei halua olla yhteydessä muihin ihmisiin.
Neiti Scurt on yksi Hollow Fieldsin insinööreistä. Koska hän on paljon vanhempi kuin suurin osa muista insinööreistä, hänen ruumiinsa vaatii muita enemmän pakoputkia. Hän johtaa kokeita, jotka järjestetään kaksi kertaa vuodessa. Vihainen ja huonotuulinen neiti Scurt suorastaan nauttii lapsien loukkaamisesta. Varsinkin, jos he eivät ole pärjänneet kokeissa.
Stinch on koulun isäntä. Hän tekee mitä vain saadakseen kiinni opiskelijat, jotka tekevät jotain väärin ja vie heidät säilöön. Hänen todellinen sukupuolensa, ikänsä ja rotunsa on kaikille tuntematon.
Henkilöt > Muut

Lucy löytää Tohtori Atticus Normandy Bleakin kirjastosta.
Dino -pehmolelu on Lucylla aina mukanaan.
Aiheesta muualla

Sami Karilainen: Hollow Fields[vanhentunut linkki]. Anime-lehti.
Birgit Baltzar: Hollow Fields. V2.fi 12.5.2009.
Toni Jerrman: Hollow Fields[vanhentunut linkki]. Tähtivaeltaja 30.6.2009.
Herman Potočnik

Herman Potočnik
Herman Potočnik (22. joulukuuta 1892 Pula – 27. elokuuta 1929 Wien)
oli 1900-luvun alussa toiminut slovenialainen avaruusalan uranuurtaja.
Tausta

Hän syntyi Pulassa eteläisessä Istriassa, joka oli silloin osa Itävalta-Unkaria, nykyisin osa Kroatiaa. Hänen perheensä oli sloveeneja.
Hänen vuonna 1841 syntynyt isänsä Jožef Potočnik oli lääkäri, joka toimi pojan syntyessä Pulassa Itävallan laivastoupseerina. Hänen Vuonna 1854 syntynyt äiti Minka oli kauppiasperheestä. Isä kuoli vuonna 1894, ja perhe muutti Mariboriin. Hermanilla oli kaksi veljeä Adolf ja Gustav (laivastoupseereita) ja sisko Franci. Mariborissa Potočnik kävi kansakoulun, jota seurasi keskikoulu sotilaskouluissa Fischaussa ja Hranicessa. Tämä järjestyi hänen setänsä kautta, joka oli kenraalimajuri. Vuosina 1910–1913 hän opiskeli teknillisessä sotilasakatemiassa Mödlingissä ja valmistui vänrikiksi erikoisalanaan rautatiet ja sillat.
Ensimmäisen maailmansodan aikana hän palveli Galitsassa, Serbiassa ja Bosnia-Herzegovinassa. 1915 hänet ylennettiin yliluutnantiksi (Oberleutnant). Hänet siirrettiin lounaisrintamalle, jossa Itävallan joukot luhistuivat ja perääntyivät. Vuonna 1919 hänet siirrettiin eläkkeelle kapteenina tuberkuloosin vuoksi.
Avaruuspioneeri

Potočnik alkoi opiskella sähkötekniikkaa Wienin teknillisessä yliopistossa. Valmistuttuaan hän erikoistui rakettitekniikkaan. Vuodesta 1925 alkaen hän käytti kaiken energiansa avaruustekniikan ongelmien ymmärtämiseen. Hän oli tuon ajan työttömänä ja asui veljensä luona.
Herman Potočnik käytti kirjallisessa tuotannossaan nimeä Noordung. Se voi tulla saksan kielen sanasta Ordnung eli järjestys ja N sen alussa kuvaa sen negaatiota, eli sana tarkoittaisi kaaosta.
Vuoden 1928 lopussa hän sai valmiiksi Berliinissä ainoan kirjansa Das Problem der Befahrung des Weltraums - der Raketen-motor . Kustantaja Richard Carl Schmidt julkaisi sen vuonna 1929. Kirjan 188 sivun ja 100 kuvan avulla Potočnik kuvaa, miten ihminen voisi olla pitkiä aikoja avaruudessa. Hän loi avaruusaseman käsitteen ja laski geostationaarisen radan, jotka molemmat venäläinen Konstantin Tsiolkovski oli aiemmin määritellyt. Hän kuvasi satelliittien käyttöä kaukohavainnoinnissa sekä rauhanomaisiin että sotilaallisiin tarkoituksiin. Hän arveli avaruuden olevan sopiva paikka tieteellisille mittalaitteille. Kirja käännettiin venäjäksi vuonna 1935. Se käännettiin sloveeniksi vuonna 1986, ja NASA käännätti sen vuonna 1999 englanniksi.
Potočnik innosti Saksan rakettiharrastajia, etenkin Verein für Raumschiffahrtin jäseniä, joita johti Hermann Oberth.
Viime vaiheet

Potočnik kuoli Wienissä köyhyydessä keuhkokuumeeseen 27. elokuuta 1929 ollessaan vasta 36-vuotias. Hänet haudattiin Wieniin. Hänen kuolemansa aikaan hänen työtään avaruustekniikan edistämisessä ei – ymmärrettävistä syistäselvennä – huomioitu lainkaan.
Grazssa ja Ljubljanassa on nykyään hänen nimeään kantavat kadut.
Mariborin yliopisto piti vuonna 1999 kaksipäiväisen symposiumin hänen työnsä muistamiseksi.
Kansainvälisen avaruusaseman nimeämistä hänen mukaansa ehdotettiin 1990-luvun lopulla, mutta asia ei johtanut mihinkään tulokseen. Pulaan pyritään pystyttämään hänen patsaansa.
Aiheesta muualla

Herman Potočnik Noordung -sivusto (englanniksi)
Potočnikin kirjan esittely (Arkistoitu – Internet Archive) (englanniksi)
Potočnikin kirja The Problem of Space Travel kokonaisuudessaan (Arkistoitu – Internet Archive) (englanniksi)
Avaruusaseman kuva kirjassa Das Problem der Befahrung des Weltraums - der Raketen-motor.
Hyvinkään keskustaajama

Hyvinkään kaupungin keskusta.
Hyvinkään keskustaajama on Hyvinkään keskustan ja muun muassa Hakalanmäen, Martin, Mustamännistön, Paavolan, Parantolan, Sahanmäen, Vehkojan, Vieremän ja Viertolan kaupunginosat käsittävä kaupunkialue. Keskustaajama ylettyy myös hieman Hausjärven puolelle. Sen väkiluku on 46 507 (2020), joista 45 742 asuu Hyvinkäällä ja 765 Hausjärvellä. Se on Suomen 17. suurin taajama, eli suurempi kuin esimerkiksi Porvoon, Mikkelin ja Kokkolan keskustaajamat.  
.
Hyvinkään keskustaajamassa asuu noin 91 % hyvinkääläisistä ja se on melko tiheästi rakennettu, sillä suurin osa asukkaista asuu korkeintaan 2,5 kilometrin säteellä Hyvinkään rautatieasemasta. Keskustaajamaa halkovat Uudenmaankatu ja Hämeenkatu. Hyvinkään keskustaajama sijaitsee sekä Uudenmaan että Kanta-Hämeen alueilla, joten se on toinen Suomen kahdesta ainoasta taajamasta, jotka sijaitsee kahden eri maakunnan alueella. Hyvinkään keskustaajaman lisäksi vain Himangan kirkonkylä sijaitsee kahden eri maakunnan alueella. Myös Helsingin keskustaajama ulottui Itä-Uudenmaan puolelle ennen maakunnan lakkauttamista.
Hyvinkään keskustaajamassa sijaitsee suurin osa kaupungin palveluista Hyvinkään sairaalaa, Sveitsin hiihtokeskusta ja lentokenttää lukuun ottamatta. Kaupunginosan palveluihin kuuluvat rautatieaseman lisäksi muun muassa Kauppakeskus Willa, Hyvinkään kirkko ja vanha kirkko, käräjäoikeus, Hyvinkään taidemuseo, Suomen rautatiemuseo sekä suurin osa kaupungin yrityksistä.
I Want Out

| ”I Want Out” Helloween |
| --- | --- | --- |

Singlen tiedot
 Albumilta: Keeper of the Seven Keys part II
 Julkaistu: 1988
 Tuottaja(t): Tommy Hansen
 Tyylilaji: power metal
 Kesto: 04.39
 Levy-yhtiö: Noise
Listasijoitukset
  Suomen virallinen lista: 12.
Helloweenin muut singlet
| ”Dr. Stein” 1987 | ”I Want Out” 1988 | ”Kids of the Century” 1991 |
I Want Out on Power metal -yhtye Helloweenin kolmannelta albumiltaan Keeper of the Seven Keys part II irrottama single, joka ilmestyi vuonna 1988. Kitaristi Kai Hansenin kirjoittamasta kappaleesta on vuosien saatossa tullut yksi yhtyeen tunnetuimmista. Kappaleen ovat myöhemmin levyttäneet muun muassa Sonata Arctica ja Hammerfall.
Single nousi Suomen virallisen listan sijalle 12.
Kappaleet

I Want Out – 4.39 (säv. Hansen)
Save Us – 5.12 (säv. Hansen)
Don’t Run for Cover – 4.48 (säv. Kiske)
Hujakko (järvi)

| Hujakko |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°34′39″N, 25°40′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskuoja:  oja Niiniveteen 
Järvinumero:  14.341.1.004
Mittaustietoja
Pinnankorkeus:  95 m  
Pituus:  720 m  
Leveys:  270 m  
Rantaviiva:  1,839 km  
Pinta-ala:  10,311 ha  
Tilavuus:  0,0001655 km³ 
Keskisyvyys:  1,61 m  
Suurin syvyys:  3,5 m  
Saaria:  ei saaria 
 fiHujakko 
Hujakko  on Keski-Suomessa Äänekoskella Kolunpohjan lähellä sijaitseva järvi.
Maantietoa

Järven pinta-ala on 10,3 hehtaaria, se on 700 metriä pitkä ja 250 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 165 500 kuutiometriä. Sen keskisyvyys on 1,6 metriä ja suurin syvyys on 3,5 metriä. Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Niiniveden lähialueeseen (14.341) se kuuluu. Järven vedenpinnan korkeus on 95 metriä mpy.
Inari-Utsjoen kihlakunta

Inari-Utsjoen kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Inari ja Utsjoki. Kihlakunta sijaitsi Lapin läänissä.
Huracan (täsmennyssivu)

Huracan voi viitata seuraaviin:
Huracan, mayojen luojajumala
Huracán Valencia CF, espanjalainen jalkapalloseura
Huracán de Tres Arroyos, argentiinalainen jalkapalloseura
Lamborghini Huracán, automalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Huracan”, voi hakea sivunnimihaulla, laajalla sivunnimihaulla tai tekstihaulla.
Hietanen (järvi Hietasessa, Mikkeli)

| Hietanen |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°34′23″N, 27°02′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskujoki:  Hietajoki Ylä-Kuomioon 
Järvinumero:  14.977.1.017
Mittaustietoja
Pinnankorkeus:  125,6 m  
Pituus:  2,4 km  
Leveys:  2 km  
Rantaviiva:  9,792 km  
Pinta-ala:  2,51203 km²   
Saaria:  1 
 fiHietanen 
Hietanen  on Etelä-Savossa Mikkelissä  Hietasen kylällä sijaitseva järvi.
Maantietoa

Järvi on 2,4 kilometriä pitkä, 2,0 kilometriä leveä, ja sen pinta-ala on 251 hehtaaria eli 2,5 neliökilometriä. Järvellä on kartan mukaan yksi saari.  Sen rantaviivan pituus on 9,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuomion valuma-alueeseen (14.977) se kuuluu. Järven vedenpinnan korkeus on 125,6 metriä mpy.
I Wanna Dance with Somebody (Who Loves Me)

| ”I Wanna Dance with Somebody (Who Loves Me)” Whitney Houston |
| --- | --- | --- |

Singlen tiedot
 Albumilta: Whitney Whitney: The Greatest Hits The Ultimate Collection
 Julkaistu: 28. toukokuuta 1987
 Tyylilaji: pop
 Levy-yhtiö: Arista
Listasijoitukset
  Suomen virallinen lista: 1.
Whitney Houstonin muut singlet
| ”Greatest Love of All” 1986 | ”I Wanna Dance with Somebody (Who Loves Me)” 1987 | ”Didn't We Almost Have It All” 1987 |
I Wanna Dance with Somebody (Who Loves Me) on Whitney Houstonin vuonna 1987 julkaistu kappale, joka julkaistiin hänen toisella studioalbumillaan, Whitney. Kappale julkaistiin myös singlenä ja siitä tehtiin musiikkivideo. Single nousi Suomen virallisen listan ensimmäiselle sijalle. Kappale palkittiin Grammy-palkinnolla.[lähde? ]
Kappaleet

I Wanna Dance with Somebody (Who Loves Me) (albumiversio)
12" Remix
12" Remix — Radio Edit
Dub Mix Yeah
Acappella Mix
Moment of Truth
Hujajärvi (Luumäki, Hermunen)

| Hujajärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  61°02′10″N, 27°11′14″E
Vesistöalue ja valuma-alueen tietoja
Laskuoja:  Myllyoja Hujajärveen 
Järvinumero:  14.186.1.010
Mittaustietoja
Pinnankorkeus:  95,6 m  
Pituus:  2 km  
Leveys:  470 m  
Rantaviiva:  4,733 km  
Pinta-ala:  37,882 ha  
Saaria:  ei saaria 
 fiHujajärvi 
Hujajärvi  on Etelä-Karjalassa Luumäellä Hermusen lähellä sijaitseva järvi. Luumäellä on toinenkin Hujajärvi.
Maantietoa

Järven pinta-ala on 38 hehtaaria, se on 2 kilometriä pitkä ja 450 metriä leveä. Siinä ei ole kartan mukaan saaria. Järven rantaviivan pituus on 4,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) järvi kuuluu. Järven vedenpinnan korkeus on 95,6 metriä mpy.
Ismo Huotari

Ismo Huotari (s. 19. tammikuuta 1988 Kajaani) on suomalainen pesäpalloilija, joka edustaa kaudella 2012 kuopiolaista Puijon Pesistä.
Huotari on pelannut Poikien Superpesiksessä sekä Ykköspesiksessä. Huotari aloitti uransa Kajaanin Pallokerhossa, mutta hän on pelannut muutaman kauden myös Sotkamon Jymyssä. Kaudeksi 2011 Huotari tavoitteli try-out-sopimuksen kautta pelipaikkaa Hyvinkään Tahkon superpesisjoukkueesta. Try-outin päätyttyä Huotari solmi sopimuksen Ylivieskan Ykköspesisjoukkueen kanssa. Tehokkaan (0 + 3 + 18 = 21) kauden 2011 jälkeen Huotari solmi kaudeksi 2012 sopimuksen Puijon Pesiksen kanssa.
"Ippe" Huotari pelaa etukentässä sekä vaihtajana.
Insuliinihoito

Insuliinihoito tarkoittaa insuliinin avulla toteutettavaa diabeteksen hoitoa. Insuliini voidaan annostella pistoksin eli injektioin useimmiten insuliinikynällä ihonalaiskerrokseen yhden tai useamman kerran päivässä.[vanhentunut linkki] Insuliinipumpulla voi laittaa insuliinia nopeasti ja vaivattomasti jokaisen syömisen jälkeen myös pieninä annosmäärinä.[lähde? ]
Nuoruustyypin diabeteksessa eli täydellisessä insuliininpuutostilassa tavoitteena on korvata insuliininpuutos annostelemalla kehonulkoista insuliinia. Tavallisesti ryhdytään niin kutsuttuun monipistoshoitoon, jossa pitkävaikutteisen insuliinin lisäksi pistetään aterioiden yhteydessä lyhytvaikutteista insuliinia ruoan hiilihydraattimäärän mukaan. Hoidon tarkoituksena on ylläpitää mahdollisimman normaalia verensokeripitoisuutta.
Aikuistyypin diabetestä sairastavat henkilöt kärsivät insuliiniresistenssistä, jolloin heidän verenkierrossaan oleva insuliini ei enää alenna sokeritasoa yhtä tehokkaasti kuin terveillä henkilöillä. Haiman insuliinintuotanto ajan myötä heikkenee, jolloin myös aikuistyypin diabeetikko saattaa tarvita insuliinihoitoa.
Hur Seung-Wook

Hur Seung-Wook (s. 25. huhtikuuta 1972 Suwon) on eteläkorealainen alppihiihtäjä. Hän osallistui peräti viisiin peräkkäisiin olympialaisiin vuosina 1988–2002.
Hur on kilpaillut maailmancupissa vuodesta 1994 lähtien, muttei ole päässyt kertaakaan 30 parhaan joukkoon. Hän osallistui olympialaisiin ensimmäistä kertaa vuonna 1988, jolloin hän vasta 15-vuotiaana sijoittui supersuurpujottelussa 41:seksi. Hur kilpaili Albertvillen kisoissa 1992 neljässä eri lajissa, muttei päässyt maaliin saakka yhdessäkään. Hän oli Lillehammerissa 1994 pujottelussa 21. ja suurpujottelussa 33. Hur toimi maansa lipunkantajana Naganon olympialaisten avajaisissa 1998 ja sijoittui kisojen pujottelussa 23:nneksi ja suurpujottelussa 33:nneksi. Hän kilpaili uransa ainoissa MM-kisoissaan St. Antonissa 2001, jossa hän oli suurpujottelun 32., mutta keskeytti pujottelussa ensimmäisellä kierroksella. Hur toimi maansa lipunkantajana toista kertaa peräkkäin Salt Lake Cityssä 2002. Kisoissa hän keskeytti suurpujottelussa ja joutui hylätyksi pujottelussa.
Ikuinen virta

| Ikuinen virta Indica |
| --- | --- | --- |

Studioalbumin tiedot
 Äänitetty : elokuu 2003 –  huhtikuu 2004
 Julkaistu: 16. elokuuta 2004
 Tuottaja(t): Gabi Hakanen, Erno Laitinen, Vekke Mäki
 Tyylilaji: poprock
 Kesto: 56.30
 Levy-yhtiö: Sony BMG
Listasijoitukset
  4. (2/2005)
Indican muut julkaisut
|   | Ikuinen virta 2004 | Tuuliset tienoot 2005 |
Ikuinen virta on Indican vuonna 2004 ilmestynyt debyyttialbumi. Se myi kultaa vuonna 2005 ja platinaa vuonna 2006. Suomen albumilistalla albumille kertyi listaviikkoja 30.
Kappaleet sävelsi ja sanoitti Indican laulaja Jonsu. Sovitukseen osallistui koko yhtye. Levyltä julkaistiin singleinä kappaleet "Scarlett", "Ikuinen virta", "Ihmisen lento" ja "Vettä vasten", joista kahdesta ensimmäisestä kuvattiin myös video. Albumilla oli linkki bonusmateriaaliin. Linkistä sai kaksi kappaletta ("Unten maa" ja "Odotan"), "Scarlett"-videon, sanoitukset, kuvia ja taustakuvia.
Kappaleet

Saalistaja – 3.29
Scarlett – 3.58
Ikuinen virta – 4.15
Valehtelen – 4.07
Surusilmä – 4.43
Lasienkeli – 2.58
Onnen kartano – 4.04
Ihmisen lento – 3.31
Lauluja paratiisista – 3.10
Aaltojen takaa – 4.19
Vettä vasten – 6.08
Hämähäkkirapu

| Hämähäkkirapu |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Alaluokka::  Eumalacostraca
Lahko::  Kymmenjalkaiset Decapoda
Alalahko::  Pleocyemata
Osalahko::  Taskuravut Brachyura
Yläheimo::  Hämähäkkiravut Majoidea
Heimo::  Majidae
Suku::  Maja
Laji::  squinado
Kaksiosainen nimi
 Maja squinado  (Herbst, 1788)  
Katso myös
   Hämähäkkirapu Wikispeciesissä   Hämähäkkirapu Commonsissa 
Infobox OKNimi-testi OK: 
Hämähäkkirapu (Maja squinado) on kookas taskurapu, joka elää Atlantin valtameren itärannikolla.
Ulkonäkö

Täysikasvuisen hämähäkkiravun ruumis on enintään 20 cm pitkä, väriltään punainen, punaruskea tai kellertävä ja yleensä levien peitossa. Pyöreähköä, voimakkaasti kuperaa selkäkilpeä eli carapaxia reunustavat suuret piikit. Sakset ovat suurin piirtein samankokoiset, ja päässä on tanakka, lyhyt otsapiikki, joka haarautuu kahteen osaan. Keskiruumiin viisi raajaparia ovat vankat ja piikikkäät, ja myös takaruumiissa on paljon pieniä, teräviä piikkejä.
Levinneisyys

Hämähäkkirapuja esiintyy Atlantin valtameren itärannikolla ja Välimerellä. Levinneisyysalue ulottuu etelässä Namibiaan ja pohjoisessa Skotlannin länsirannikolle.
Elintavat

Hämähäkkiravut elävät suojattomilla merenrannoilla hiekansekaisessa tai kallioisessa merenpohjassa. Lisäksi niitä tavataan syvissä vuorovesilammikoissa ja matalissa rantavesissä 50 metrin syvyyteen saakka.
Kalastus ja käyttö

Hämähäkkirapuja kalastetaan ihmisravinnoksi keskimäärin 5 000–7 000 tonnia vuodessa pääasiassa Ranskassa.
Hyvinkään kaupunginkirjasto

Hyvinkään pääkirjasto vuonna 2013.
Hyvinkään kaupunginkirjasto on Hyvinkäällä toimiva yleinen kirjasto, joka on perustettu vuonna 1921. Hyvinkään keskustassa Kirjastoaukiolla sijaitsevassa kirjastossa oli vuonna 2019 noin 25 000 kävijää kuukaudessa. Lainoja oli kuukaudessa keskimäärin 55 000 kpl. Kirjaston kokoelmiin kuuluu kaikkiaan noin 250 000 teosta. Pääkirjastossa on noin 20 000 niteen varasto. Pääkirjaston lisäksi kirjastolla on toimipiste Hakalassa. Paavolan kirjasto lakkautettiin 1. lokakuuta 2020. Hyvinkään kaupunginkirjasto ostaa Lopen kirjastolta kirjastoautopalveluja yhdelle pysäkille Kytäjällä.
Kirjasto kuuluu Ratamo-kirjastoihin, johon kuuluvat myös Riihimäen, Hausjärven, Nurmijärven ja Lopen kirjastot.
Kirjasto järjestää näyttelyitä ja erilaisia tilaisuuksia, satutunteja, tietokonekursseja ja tiedonhaun opetusta.
Aiheesta muualla

Hyvinkään kaupunginkirjaston kotisivut
Ratamo-verkkokirjasto (Arkistoitu – Internet Archive)
Hujajärvi (Luumäki, Sydänmaan Lakka)

| Hujajärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°58′46″N, 27°12′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Kaustarlampeen 
Järvinumero:  14.186.1.002
Mittaustietoja
Pinnankorkeus:  68,7 m  
Pituus:  1 km  
Leveys:  540 m  
Rantaviiva:  2,779 km  
Pinta-ala:  30,269 ha  
Saaria:  1 
 fiHujajärvi 
Hujajärvi  eli myös Alajärvi  on Etelä-Karjalassa Luumäellä Sydänmaan Lakan kylän lähellä sijaitseva järvi. Luumäellä on toinenkin Hujajärvi.
Maantietoa

Järven pinta-ala on 30 hehtaaria, se on 1,0 kilometriä pitkä ja 550 metriä leveä. Järvellä on kartan mukaan yksi saari.  Sen rantaviivan pituus on 2,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) se kuuluu. Järven vedenpinnan korkeus on 68,7 metriä mpy.
Huikurinlampi

| Huikurinlampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°40′53″N, 24°09′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskujoki:  Kolunjoki 
Järvinumero:  35.461.1.003
Mittaustietoja
Pinnankorkeus:  159,7 m  
Rantaviiva:  3,463 km  
Pinta-ala:  68,533 ha  
Tilavuus:  0,00092089 km³ 
Keskisyvyys:  1,34 m  
Suurin syvyys:  3,4 m  
Saaria:  1 
 fiHuikurinlampi 
Huikurinlampi on Etelä-Pohjanmaalla Ähtärissä Itä-Ähtärin kylän lähellä sijaitseva lampi.
Maantietoa

Lammen pinta-ala on 69 hehtaaria, se on 1,2 kilometriä pitkä ja 650 metriä leveä. Lammella on kartan mukaan yksi saari. Lampi on luodattu ja siitä on julkaistu syvyyskartat. Lammen tilavuudeksi on saatu 920 900 kuutiometriä eli 0,0009 kuutiokilometriä. Sen keskisyvyys on 1,3 metriä ja suurin syvyys on 3,4 metriä. Sen rantaviivan pituus on 3,5 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Kolunjoen alaosan alueeseen (35.461) se kuuluu. Lammen vedenpinnan korkeus on 159,7 metriä mpy.
Hyvinkään adventtiseurakunta

| Hyvinkään adventtiseurakunta |
| --- | --- |
 Hyvinkään adventtikirkko Seittemänmiehenkadun varressa.
Suuntautuminen:  Seitsemännen päivän adventismi
Kirkkokunta:  Suomen adventtikirkko
Perustettu:  1949
Pastori:  Sakari Vehkavuori
Pääkirkko:  Seittemänmiehenkatu 3 05800 Hyvinkää
Aiheesta muualla
Sivusto
Infobox OKNimi-testi OK: 
Hyvinkään adventtiseurakunta on vuonna 1949 perustettu hyvinkääläinen adventtiseurakunta. Seurakunnan pastori on Sakari Vehkavuori. Seurakunta kuuluu Suomen Adventtikirkko-kirkkokuntaan Seurakunnan tilat sijaitsevat Hyvinkään keskustassa, Seittemänmiehenkadulla. Tilat on rakennettu vuonna 1955 ja rakennuksen on suunnitellut arkkitehti Risto Sammalkorpi. Rakennus vihittiin käyttöön 14. tammikuuta 1956. Adventtikirkon rakennus on sijoitettu puistomaiseen rinteeseen. Rakennus on rapattu valkoiseksi ja siinä on loiva harjakatto sekä matalampi siipirakennus. Seurakunnalla oli erityisen vahva aika 1960-luvulla. Hyvinkään adventtiseurakuntaan kuuluu noin 70 jäsentä.
Aiheesta muualla

Kuvia tai muita tiedostoja aiheesta Hyvinkään adventtiseurakunta Wikimedia Commonsissa